**Ministru kabineta noteikumu projekta**

**“Grozījumi Ministru kabineta 2005. gada 27. decembra noteikumos Nr. 1001 “Doktora zinātniskā grāda piešķiršanas (promocijas) kārtība un kritēriji”” un “Grozījumi Ministru kabineta 2013. gada 16. aprīļa noteikumos Nr. 202**

**“Kārtība, kādā izsniedz valsts atzītus augstāko izglītību apliecinošus dokumentus”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2005. gada 27. decembra noteikumos Nr. 1001 “Doktora zinātniskā grāda piešķiršanas (promocijas) kārtība un kritēriji”” paredz vienotā doktora zinātniskā grāda ieviešanu ar nosaukumu “zinātnes doktors (e)” un tā oficiālo saīsinājumu – *Ph.D*. Ar šo noteikumu projektu vienlaikus izstrādāts Ministru kabineta noteikumu projekts “Grozījumi Ministru kabineta 2013. gada 16. aprīļa noteikumos Nr. 202 “Kārtība, kādā izsniedz valsts atzītus augstāko izglītību apliecinošus dokumentus””, kas paredz izmaiņas izsniedzamajā doktora diplomā, iekļaujot tekstu: “zinātnisko doktora grādu “**Zinātnes doktors (e)**” (*Ph.D.*)”. Papildus minētajam, Ministru kabineta noteikumu projekts “Grozījumi Ministru kabineta 2013. gada 16. aprīļa noteikumos Nr. 202 “Kārtība, kādā izsniedz valsts atzītus augstāko izglītību apliecinošus dokumentus”” paredz samazināt informācijas apjomu, kas augstskolām jāsniedz Izglītības un zinātnes ministrijai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta noteikumu projekts “Grozījumi Ministru kabineta 2005. gada 27. decembra noteikumos Nr. 1001 “Doktora zinātniskā grāda piešķiršanas (promocijas) kārtība un kritēriji”” (turpmāk – noteikumi Nr. 1001) ir izstrādāts saskaņā ar Zinātniskās darbības likuma 10. panta septīto daļu, kas nosaka, ka Latvijā piešķiramā doktora zinātniskā grāda nomenklatūras un doktora zinātniskā grāda oficiālo saīsinājumu apstiprina Ministru kabinets pēc Latvijas Zinātnes padomes ierosinājuma (turpmāk – 1. noteikumu projekts).2. Ministru kabineta noteikumu projekts “Grozījumi Ministru kabineta 2013. gada 16. aprīļa noteikumos Nr. 202 “Kārtība, kādā izsniedz valsts atzītus augstāko izglītību apliecinošus dokumentus”” (turpmāk – noteikumi Nr. 202) ir izstrādāts, pamatojoties uz Izglītības likuma 14. panta 1. punktu un atbilstoši noteikumu Nr. 1001 grozījumiem, kas paredz piešķiramā doktora zinātniskā grāda nomenklatūru un doktora zinātniskā grāda oficiālo saīsinājumu (turpmāk – 2. noteikumu projekts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Zinātniskās darbības likuma 10. panta septītā daļa nosaka, ka Latvijā piešķiramā doktora zinātniskā grāda nomenklatūras un doktora zinātniskā grāda oficiālo saīsinājumu apstiprina Ministru kabinets pēc Latvijas Zinātnes padomes (turpmāk – LZP) ierosinājuma. Kopš 2009. gada doktora zinātnisko grādu piešķiršanai izmanto nomenklatūru, kas apstiprināta ar LZP 2009. gada 30. marta lēmumu Nr. 1-1 “Zinātnisko grādu nomenklatūra Latvijas Republikā” (turpmāk – nomenklatūra). Ņemot vērā to, ka LZP 2014. gada 17. jūnijā ar vēstuli Nr. 1/3.N-64 un 2017. gada 8. maijā ar vēstuli Nr. 1/3.N-31 vērsās Izglītības un zinātnes ministrijā (turpmāk – IZM) ar ierosinājumu noteikt, ka visiem Latvijā piešķiramajiem doktora zinātniskajiem grādiem ir viens nosaukums – zinātnes doktors (e), un tā oficiālais saīsinājums – *Ph.D.*, IZM izstrādāja 1. noteikumu projektu, papildinot noteikumu Nr. 1001 31. punktu ar doktora zinātniskā grāda nosaukumu un oficiālo saīsinājumu atbilstoši LZP ierosinātajam. Vienlaikus 1. noteikumu projektā ir:1. papildināta norāde, uz kāda likuma pamata noteikumi Nr. 1001 izdoti;2. papildināts noteikumu Nr. 1001 1. punkts atbilstoši jaunajā deleģējumā noteiktajam;3. paredzēts, ka grādus ar nosaukumiem un to saīsinājumus, kuri norādīti lēmumā par attiecīgās doktora studiju programmas akreditāciju pirms šo notikumu spēkā stāšanas dienas, var piešķirt ne vēlāk kā līdz 2019. gada 31. decembrim. (1. noteikumu projekta 2., 3., 7. un 8. punkts).2) Pašlaik noteikumu Nr. 1001 vairākos punktos lietotā terminoloģija neatbilst pašos noteikumos pieteiktajiem terminu lietojumiem, kas neatbilst juridiskās tehnikas prasībām (1. noteikumu projektā 4., 5. un 6. punkts).3) Pamatojoties uz Oficiālo publikāciju un tiesiskās informācijas likumā pārejas noteikumu 7. punktu, laikraksts “Latvijas Vēstnesis” izdots līdz 2013. gada 1. janvārim. Ņemot vērā minēto, nepieciešams precizēt noteikumus, aizstājot visā noteikumu Nr. 1001 tekstā vārdu “laikraksts” ar vārdiem “oficiālais izdevums” (attiecīgajā locījumā) (1. noteikumu projektā 1. punkts).4) Atbilstoši 1. noteikumu projekta grozījumiem noteikumos Nr. 1001 par doktora zinātniskā grāda nosaukumu un oficiālo saīsinājumu, IZM izstrādāja 2. noteikumu projektu, paredzot tajā, ka sākot ar 2020. gada 1. janvāri doktora diploms tiks izsniegts ar atbilstošu doktora zinātniskā grāda nosaukumu un oficiālo saīsinājumu – “Zinātnes doktors (e)”, (*Ph.D.*) bez zinātnes nozares un apakšnozares norādes. 5) Filozofijas doktoru (latīņu valodā *Philosophiae doctor*,saīsinājums – *Ph.D.* vai *PhD*) kā zinātniskā grāda nosaukumu ar attiecīgo saīsinājumu (angļu valodā *Doctor of Philosophy*, saīsinājums – *D.Phil.*, *DPhil*) plaši lieto daudzās pasaules valstīs, un tas ir atpazīstams kā vienots zinātniskā grāda nosaukums gan augstākās izglītības jomā, gan arī starptautiskajā zinātniskajā sabiedrībā. Līdztekus nosaukumam “Filozofijas doktors” atsevišķās valstīs lieto arī cita veida vienota grāda nosaukumu “Zinātnes doktors” (latīņu valodā – *Scientiae Doctor* (*Sc.D*.)  un angļu valodā – *Doctor of Science*), kas ir starptautiski atpazīstams ekvivalents nosaukumam “Filozofijas doktors”. Lielākajā daļā valstu vienoto grādu, ar atsevišķiem izņēmumiem, piešķir visās zinātnes nozarēs, piemēram, “filozofijas doktors fizikā” vai “filozofijas doktors literatūrā”.Vienots grāda nosaukums veicinās Latvijā iegūtā doktora zinātniskā grāda atpazīstamību un atzīšanu ārvalstīs, kas ir būtiski mūsdienu zinātniskās darbības apstākļos. Būtiski, ka latviskais nosaukums “Zinātnes doktors” un tā latīņu valodas saīsinājums *Ph.D.* ļaus atšķirt zinātnisko grādu kā nacionālajā, tā arī starptautiskā mērogā no pasaulē piešķiramajiem (un arī nākotnē Latvijā paredzētajiem) profesionālajiem grādiem, piemēram, mākslas doktors.Noteikumu projekts paredz, ka grādus ar nosaukumiem un to saīsinājumus, kuri norādīti lēmumā par attiecīgas doktora studiju programmas akreditāciju pirms šo noteikumu spēkā stāšanas dienas var piešķirt ne vēlāk kā līdz 2019. gada 31. decembrim (1. noteikumu projekta 8. punkts). Minētais nozīmē, ka līdz 2019. gada 31. decembrim augstskolas, neatkarīgi no attiecīgas doktora studiju programmas akreditācijas termiņa beigām, kas lielākajai daļai programmu ir paredzēta 2019. gadā, vēršas Akadēmiskās informācijas centrā (turpmāk – AIC) ar iesniegumu ar lūgumu veikt izmaiņas studiju virziena akreditācijas lapā. AIC veic izmaiņas akreditācijas lapā uz studiju akreditācijas komisijas lēmuma pamata saskaņā ar Ministru kabineta 2015. gada 14. jūlija noteikumu Nr. 407 “Augstskolu, koledžu un studiju virzienu akreditācijas noteikumi” 62. punktu. Saskaņā ar Ministru kabineta 2015. gada 14. jūlija noteikumiem Nr. 409 “Nodibinājuma “Akadēmiskās informācijas centrs” maksas pakalpojumu cenrādis” šis nav AIC maksas pakalpojums, līdz ar to nerada augstskolām papildus izmaksas un nerada administratīvo slogu. Tās programmas, kurām akreditācijas termiņš ir 2019. gadā vai arī, ja tiek atvērti jauni studiju virzieni, par ko iesniegums iesniegts pirms šo noteikumu spēkā stāšanas dienas, bet vēl nav pieņemts lēmums par virziena vai programmas licencēšanu vai akreditāciju, augstskolai būs jāveic korekcijas šajos iesniegumos, visās doktora studiju programmās norādot iegūstamo doktora grādu – Zinātnes doktors (*Ph.D.)*.6) Pamatojoties uz noteikumos Nr. 1001 veicamajiem grozījumiem par vienotā doktora grāda ieviešanu un ar to saistītu pārejas posmu un saskaņā ar Augstskolu likuma 59. panta pirmās daļas trešo punktu, kas nosaka, ka atbilstoši valsts akreditētajai studiju programmai augstskolā var iegūt zinātnisko doktora grādu, 2. noteikumu projekts paredz attiecīgi aizstāt 5. pielikuma “Doktora diploms” 3. punktā “*Diploma 3. lappuse”* vārdus “<zinātnes nozares nosaukums (ģenitīvā)> **doktora zinātnisko grādu** <zinātnes apakšnozares nosaukums (lokatīvā)> <starptautiskais apzīmējums>” ar vārdiem “zinātnisko doktora grādu **Zinātnes doktors (e)** (*Ph.D.*)”. Ņemot vērā, ka 1. noteikumu projekta 8. punktā paredzēts, ka ne ilgāk kā līdz 2019. gada 31. decembrim personai, kura normatīvajos aktos par promocijas kārtību un kritērijiem noteiktajā kārtībā iegūs doktora zinātnisko grādu, var piešķirt grādus ar nosaukumiem un to saīsinājumus, kuri norādīti attiecīgas doktora studiju programmas studiju virziena akreditācijas lapā pirms šo notikumu spēkā stāšanas dienas, tad 2. noteikumu projekta 3. punktā noteikts, ka šai personai līdz 2019. gada 31. decembrim var izsniegt diplomu atbilstoši šo noteikumu 5. pielikuma doktora diploma paraugam, kas bija spēkā līdz šo noteikumu spēkā stāšanas dienai. (2. noteikumu projekta 2. un 3. punkts).7) Pašlaik noteikumu Nr. 202 41. punkts nosaka, ka: “Atbildīgā persona katru gadu sastāda pārskatu par diplomu un diplomu veidlapu apriti laikposmā no 1. janvāra līdz 31. decembrim ([10.pielikums](https://likumi.lv/ta/id/256157-kartiba-kada-izsniedz-valsts-atzitus-augstako-izglitibu-apliecinosus-dokumentus#piel10)). Kopīgos diplomus un kopīgo diplomu veidlapas minētajā pārskatā izdala vienkopus kā atsevišķu diplomu veidu ([10.pielikums](https://likumi.lv/ta/id/256157-kartiba-kada-izsniedz-valsts-atzitus-augstako-izglitibu-apliecinosus-dokumentus#piel10)). Pārskatu apstiprina augstākās izglītības iestādes vadītājs un to līdz nākamā gada 31. janvārim iesniedz Izglītības un zinātnes ministrijā.” Ievērojot to, ka atbilstoši Ministru kabineta 2010. gada 17. augusta noteikumu Nr. 788 “[Valsts izglītības informācijas sistēmas saturs, uzturēšanas un aktualizācijas kārtība](https://likumi.lv/ta/id/215853-valsts-izglitibas-informacijas-sistemas-saturs-uzturesanas-un-aktualizacijas-kartiba)”” 12.punktam no 2017.gada 1.janvāra informācija par studējošajam izsniegtajiem izglītības dokumentiem (diplomiem) jāievada Valsts izglītības informācijas sistēmā. Līdz ar to informācija par izsniegtajiem diplomiem, kas minēta noteikumu nr. 202 41. punktā, tagad ir pieejama Valsts izglītības informācijas sistēmā un tāpēc vairāk nav nepieciešams šo pašu informāciju augstskolām gatavot un iesniegt IZM rakstiski. Attiecībā uz diplomu veidlapu apriti informējam, ka pārskatos esošo informāciju par diplomu veidlapām IZM neizmanto. Ņemot vērā minēto, 2. noteikumu projektā paredzēts augstskolām neuzlikt par pienākumu sūtīt IZM pārskatu par diplomu un diplomu veidlapu apriti (2. noteikumu projekta 1. punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | IZM, augstskolas, zinātniskās institūcijas, doktoranti, doktora zinātniskā grāda pretendenti. |
| 2. | Tiesiskā regulējuma ietekme uz tautsaimniecību un administratīvo slogu | 2. noteikumu projekta regulējums no augstskolām atcels pienākumu sūtīt IZM pārskatu par diplomu un diplomu veidlapu apriti, kas samazinās augstskolas administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Apvienotā anotācija sagatavota Ministru noteikumu “Grozījumi Ministru kabineta 2005. gada 27. decembra noteikumos Nr. 1001 “Doktora zinātniskā grāda piešķiršanas (promocijas) kārtība un kritēriji”” projektam un Ministru kabineta noteikumu “Grozījumi Ministru kabineta 2013. gada 16. aprīļa noteikumos Nr. 202 “Kārtība, kādā izsniedz valsts atzītus augstāko izglītību apliecinošus dokumentus”” projektam. |
| 2. | Atbildīgā institūcija  | IZM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Projekts vienlaikus ar izsludināšanu Valsts sekretāru sanāksmē tiks publicēts Izglītības un zinātnes ministrijas mājaslapā. |
| 3. | Sabiedrības līdzdalības rezultāti | Tiks norādīti, iesniedzot projektu izskatīšanai Ministru kabinetā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM, augstskolas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vīza:

valsts sekretāre Līga Lejiņa

21.05.2018.

D. Stepanovs, 67047971

dmitrijs.stepanovs@izm.gov.lv

N. Mazure, 67047940

nadezda.mazure@izm.gov.lv